अजलान शाह : भारत ने मलेशिया को 5-2 से हराया  
भारत ने 20वें सुल्तान अजलान शाह हॉकी टूर्नामेंट के अपने चौथे मुकाबले में मंगलवार को मेजबान मलेशिया को 5-2 से हरा दिया।
भारत ने 20वें सुल्तान अजलान शाह हॉकी टूर्नामेंट के अपने चौथे मुकाबले में मंगलवार को मेजबान मलेशिया को 5-2 से हरा दिया।  भारत के लिए रोशन मिंज, मंदीप अंतिल, रुपिंदर पाल सिंह, गुरविंदर सिंह चांडी और एसवी सुनील ने गोल किए जबकि मलेशिया के लिए आजामी आदाबी और शाहरुन नबील ने सफल प्रयास किया।  चार मैचों में भारत की यह दूसरी जीत है। उसने शनिवार को इंग्लैंड को 3-1 से हराया था लेकिन अपने पहले मैच में उसे कोरिया के हाथों 2-3 से हार मिली थी।  भारतीय टीम ने रविवार को शानदार प्रदर्शन करते हुए विश्व चैम्पियन ऑस्ट्रेलिया को 1-1 की बराबरी पर रोका था। भारत का अगला मैच 11 मई को पाकिस्तान के साथ होना है।